7.4 Rubrics til karaktersamtaler

Mundtlighed, STX B-niveau

|  |  |
| --- | --- |
| VURDERINGSKRITERER | KOMMENTARER |
| Sprog | |
| **Fluency**: Du skal kunne tale frit og flydende ved at have et ordforråd parat uden at lede for meget efter ordene og/eller kunne finde synonymer/ omskrivninger, hvis du mangler et ord. |  |
| **Variation i ordforråd**: Du skal kende synonymer, så du kan variere dit sprog og nuancere dine beskrivelser, så alt ikke bare fx bliver ’good’, ’bad’, ’small’ eller ’big’.   1. Du skal kende dine fagbegreber, så du kan anvende disse korrekt. 2. Du skal have et bredt alment ordforråd, som derved også viser, at du kender det mere akademiske og dannede engelske sprog. 3. Du skal have en tydelig fornemmelse for, hvilket sprog der tales i hvilke situationer, fx forskel mellem vulgært og akademisk sprog. Du skal altså vide, at man som hovedregel ikke bander eller taler med slang, når man taler fagligt/sagligt i fx en klasse- og skolesammenhæng. |  |
| **Syntaks**: Du skal kunne tale med korrekte sætningskonstruktioner. Du skal kunne konstruere sætninger på flere niveauer, både hypotaktiske og parataktiske. Det betyder, at du skal kunne vise, at du kan danne længere sætninger med ledsæt-ninger og ikke (altid) kun korte sætninger med 3-4 eller færre led. |  |
| Du skal uproblematisk kunne **udtale** (frit og efter højtlæsning) gloser – også ukendte – på engelsk. Grundlæggende udtaleregler (som fx th/t/d, v/w, z/s) skal ubesværet kunne skelnes og udtales. |  |
| **Sikker sprogbeherskelse**: Du skal tale grammatisk korrekt. Du skal kunne bøje verber i korrekte tider/former (herunder verbalkongruens). Du skal kunne anvende grammatiske strukturer, fx præpositioner der omskriver verber til gerundium, brugen af who/which, ingen ’there is used’ osv. |  |
| Hvis du laver en grammatisk fejl, bør du kunne **selvrette**. |  |
| Indhold | |
| Du skal kunne **læse** teksterne og **forstå** indholdet. Dette vises fx gennem referater og resumeer. |  |
| Du skal kunne **udvælge centrale tekstnedslag** og **udlægge (tolke)** disse. Dette vises, når du læser citater højt fra teksten og forklarer, hvad dette citat viser. |  |
| Du skal kunne se hvordan forskellige analysedele/ tolkninger passer sammen og sammen peger mod samme tema eller vinkler på samme tema. Dette vises, når du **diskuterer den dybdegående analyse og fortolkning,** bygger videre på det dine kammerater (eller du selv) tidligere sagde, finder flere eksempler fra teksten til at understøtte samme pointe og prøver at komme med et bud på et tema og en vinkel på dette tema, som teksten præsenterer. |  |
| Du skal kunne bruge analyser og fortolkninger i sammenhæng med **teorier/begreber**, som også er gennemgået i emnet. Dette vises, når du anvender de fagbegreber/teorier, som vi har brugt på klassen, i sammenhæng med en analyse og fortolkning. Du skal kunne pege på, hvordan begreberne virker sammen med teksten. |  |
| Du skal kunne **sammenholde en tekst med andre tekster inden for emnet**. Dette viser du, når du enten viser modsætninger eller ligheder med andre tekster inden for temaet. |  |
| Du skal kunne **formulere et synspunkt** om et tema inden for emnet og altså tage stilling til dette tema. |  |
| Du skal kunne **udtrykke synspunkter** med en klar fornemmelse for, hvilket sprog tales i hvilke situationer, fx vulgært over for akademisk sprog. Derudover kan du udtrykke nuancer i dine synspunkter og bruge relevante argumentationskneb til at udtrykke dine holdninger. |  |

Skriftlighed, STX A-niveau

|  |  |
| --- | --- |
| VURDERINGSKRITERER | KOMMENTARER |
| Sprog | |
| **Sikker sprogbeherskelse**: Du skal skrive grammatisk korrekt. Du skal kunne bøje verber i korrekte tider/former (herunder verbalkongruens). Du skal kunne anvende grammatiske strukturer, fx præpositioner der omskriver verber til gerundium, brugen af who/which, ingen ’there is used’ osv. Du behersker ordklasserne og ved hvilke afledninger hører til hvilke ordklasser, fx at *consciousness* er et substantiv, mens *conscious* er et adjektiv. Derudover behersker du gængse staveregler (fx *y* som bliver til *ie* i pluralis). |  |
| **Sikker viden om grammatik:**  Du kan finde eksempler på forskellige ordklasser og former af forskellige ord i en tekst. Du kan ud fra sammenhængen argumentere for, hvorfor ordet optræder som det gør, fx om ordet ’that’ i en bestemt sammenhæng er en konjunktion eller et pronomen. Du kan forklare gængse grammatiske regler (og undtagelser), og du kan bevise disse ved at pege ned i en tekst. |  |
| **Variation i ordforråd**: Du skal kende synonymer, så du kan variere dit sprog og nuancere dine beskrivelser, så alt ikke bare fx bliver ’good’, ’bad’, ’small’ eller ’big’.   * 1. Du skal kende dine fagbegreber, så du kan anvende disse korrekt.   2. Du skal have et bredt alment ordforråd, som derved også viser, at du kender det mere akademiske og dannede engelske sprog.   3. Du skal have en tydelig fornemmelse for, hvilket sprog der anvendes i hvilke situationer, fx forskel mellem vulgært og akademisk sprog. Du skal altså vide, at man som hovedregel ikke skriver slang eller talesprog, når man skriver fagligt/sagligt i en skriftlig fremstilling. |  |
| Indhold | |
| Du skal kunne **læse** teksterne og **forstå** indholdet. Dette vises fx gennem en fokuseret indledning, som tydeligt præsenterer det centrale tema. |  |
| Du skal kunne **udvælge centrale tekstnedslag** og **udlægge (tolke)** disse. Dette vises, når du præsenterer citater fra teksten og forklarer, hvad citatet viser. |  |
| Du skal kunne se hvordan forskellige analysedele/ tolkninger passer sammen og sammen peger mod samme tema eller vinkler på samme tema. Dette vises, når du bygger videre på dine tidligere analyser og finder flere eksempler fra teksten til at understøtte samme pointe og prøver at komme med et bud på et tema og en vinkel på dette tema, som teksten præsenterer. |  |
| Du skal kunne **udvælge og anvende relevante fagbegreber** i din analyse og fortolkning. Det betyder, at du ved, hvilke begreber og modeller hænger sammen med hvilke genrer, og hvad de hver især kan bruges til at afdække. Dette vises også, når du anvender de fagbegreber/teorier, som bruges inden for centrale temaer i engelskfaget, som fx samfundsforhold og historie i USA eller Storbritannien. |  |
| Du skal kunne **perspektivere**, og det betyder blandt andet at du kan sammenholde flere tekster inden for emnet (fx udleveret videomateriale med teksten), eller at du kan sætte teksten i sammenhæng med centrale temaer i engelskfaget, som fx samfundsforhold og historie i USA eller Storbritannien. |  |
| Du skal kunne **diskutere**, dvs. **udtrykke synspunkter** inden for et tema med en klar fornemmelse for, hvilket sprog tales i hvilke situationer, fx vulgært over for akademisk sprog. Derudover kan du udtrykke nuancer i synspunkterne ved at se sagen fra flere vinkler med flere forskellige argumenter. |  |
| Struktur | |
| Du skal kunne skrive **en fokuseret indledning**, som fx præcist introducerer indhold og tema i teksten og har en tydelig *thesis statement*. Du kan anvende en tragtindledning til at fokusere din indledning. |  |
| Du anvender tydelige ***topic sentences*** og sørger for at bevise disse med velstrukturerede argumenter, fx ved brug af PEE(L)-modellen. |  |
| Du binder dine tekstafsnit sammen med *linkers* og skaber derved **en rød tråd** for din læser. |  |
| Du afrunder din tekst med en **konklusion**, som samler op på de temaer, du præsenterede i indledningen. |  |